b'\n_START_ARTICLE_\nChristian Lollike\n_START_SECTION_\nKarriere\n_START_PARAGRAPH_\nLollike gik p\xc3\xa5 dramatikeruddannelsen ved Aarhus Teater 1998-2001. _NEWLINE_I 2005 blev han ansat som dramatiker og instrukt\xc3\xb8r p\xc3\xa5 Aarhus Teater fra 2005. Her var han bl.a. med til skabe teaterforestillingen Nathan (uden titel), der blev skrevet til opf\xc3\xb8relse i Aarhus Domkirke. I juli 2011 tiltr\xc3\xa5dte han stillingen som kunstnerisk leder p\xc3\xa5 Caf\xc3\xa9 Teatret i K\xc3\xb8benhavn._NEWLINE_Han har ogs\xc3\xa5 skrevet stykket Det normale liv der er blevet opf\xc3\xb8rt i bl.a. Tyskland, Wien og Sverige, og forestillingerne Underv\xc3\xa6rket eller The Re-Mohammed-tv show og Kosmisk Frygt eller den dag Brad Pitt blev paranoid, der er blevet opf\xc3\xb8rst i Frankrig og Quebec, Canada. _NEWLINE_Lollike blev meget omtalt med stykket Manifest 2083, der er baseret direkte p\xc3\xa5 Anders Behring Breiviks manifest i forbindelse med terrorangrebene i Oslo og massakren p\xc3\xa5 Ut\xc3\xb8ya d. 22. juli 2011._NEWLINE_Lollikes nytolkning af klassikeren Erasmus Montanus af Ludvig Holberg blev opf\xc3\xb8rt i Aarhus Teater fra d. 10. februar 2017 til d. 11. marts 2017 og blev genopsat p\xc3\xa5 \xc3\x98stre Gasv\xc3\xa6rk Teater i K\xc3\xb8benhavn fra 18. januar - 9. februar 2018.\n_START_SECTION_\nH\xc3\xa6der\n_START_PARAGRAPH_\nChristian Lollike er adskillige gange blevet nomineret til priser, hvoraf han har vundet flere af dem, bl.a. en Reumert i 2009 som \xc3\x85rets Dramatiker for Kosmisk Frygt og tre Reumertpriser i 2013: \xc3\x85rets Dramatiker for Skakten, Manifest 2083 og Kagefabrikken, Juryens S\xc3\xa6rpris for Manifest 2083 og \xc3\x85rets Forestilling for Skakten. I 2016 modtog Christian Lollike Teaterpokalen for sit arbejde med Living Dead. _NEWLINE_Lollikes bearbejdelse af Erasmus Montanus til Aarhus Teater blev en stor kunstnerisk succes. Berlingske k\xc3\xa5rede den til \xc3\xa5rets bedste teaterforestilling. Derudover vandt forestillinger hele 3 priser til \xc3\x85rets Reumert. Heriblandt \xc3\x85rets Teaterforestilling 2017, \xc3\x85rets Mandlige Hovedrolle 2017 til Andreas Jebro og \xc3\x85rets Scenedesign 2017.'